*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*179. számú előterjesztés*

Bátaszék Város Önkormányzat Képviselő-testületének 2020. szeptember 23-án

16,00 órakor megtartandó ülésére

*A Baross utcai ingatlannal kapcsolatos döntések hatályon kívüli helyezése*

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:**  Kondriczné dr. Varga Erzsébet jegyző  **Tárgyalja:**  PG Bizottság: 2020. 09. 22. |

***Tisztelt Képviselő-testület!***

2018. évben a Bátaszéki Székelyek Baráti Köre azzal a kéréssel fordult a képviselő-testülethez, hogy az önkormányzat biztosítson számukra egy helyet, amelyet külön engedély nélkül használni tudnának és ahol egy Székely Ház kialakítását meg tudnák valósítani.

Áttekintettük az önkormányzat tulajdonában álló ingatlanokat, és egyeztettünk az egyesület vezetőivel, mely alapján arra a következtetésre jutottunk, hogy az önkormányzat tulajdonában álló Baross u. 3. sz. alatti ingatlan alkalmas lehetne ezen elképzelés megvalósítására.

A 362/2018.(XII.12.) számú önkormányzati határozatával a Képviselő-testület döntött arról, hogy nevezett ingatlan vonatkozásában kezdeményezni kell a Magyar Nemzeti Vagyonkezelő Zrt-nél a funkcióváltást hivatkozva a Mötv. 13. § (1) bekezdés 7. pontjára (kulturális szolgáltatás, különösen nyilvános könyvtári ellátás biztosítása; filmszínház, előadó-művészi szervezet támogatása, a kulturális örökség helyi védelme; a helyi közművelődési tevékenység támogatása) és a nemzeti vagyonról szóló 2011. évi CXCVI. törvény 13. § (3)-(13) bekezdésben foglaltakra.

A Magyar Nemzeti Vagyonkezelő Zrt. megkeresésre került a kormány-előterjesztés előkészítése érdekében.

A Kormány 1545/2020. (VIII. 17.) Korm. határozatában egyetértett azzal, hogy az egyes állami vagyonba tartozó ingatlanok ingyenes önkormányzati tulajdonba adásáról szóló 1357/2013. (VI. 24.) Korm. határozattól eltérően Bátaszék Város Önkormányzata az  ingatlan-nyilvántartás szerinti Bátaszék belterület 773  helyrajzi számú ingatlant kulturális szolgáltatás, a  kulturális örökség helyi védelme, a  helyi közművelődési tevékenység keretében székely hagyományok ápolása, megőrzése érdekében Székely Ház kialakítása céljára használja.

Időközben a Bátaszéki Székelyek Baráti Körének elnöke írásban jelezte, hogy lemondanak a Baross utcai ingatlanról tekintettel arra, hogy kedvezőbb fekvésű ingatlanon valósítják meg az elképzeléseiket.

A fentiek alapján szükséges döntést hozni, hogy a Magyar Nemzeti Vagyonkezelő Zrt.-vel kötött megállapodás a Kormány határozat szerinti célra módosításra kerül, vagy az eredeti cél (szociális bérlakás és szükséglakás kialakítása) maradjon a megállapodás változatlanul hagyása mellett.

**„A” Határozati javaslat**

**a Bátaszék, Baross u. 3. szám alatti ingatlan hasznosítására**

Bátaszék Város Önkormányzatának Képviselő-testülete

1. egyetért a Bátaszék, Baross u. 3. szám alatti ingatlan hasznosításának megváltoztatásával a Magyar Nemzeti Vagyonkezelő Zrt-nél a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában foglalt helyi közművelődési tevékenység támogatása, helyben biztosítandó közfeladatok körében ellátandó helyi önkormányzati feladatra hivatkozással;
2. felhatalmazza a város polgármesterét a funkcióváltozásra irányuló megállapodás aláírására és benyújtására;
3. hatályon kívül helyezi a 362/2018.(XII.12.) önkormányzati határozatot.

*Határidő:* 2021. március 31.

*Felelős:* dr. Bozsolik Róbert polgármester

(megállapodás aláírásáért)

*Határozatról értesül:* MNV Zrt.,

BKÖH városüzemeltetési iroda,

BKÖH pénzügyi iroda

**„B” Határozati javaslat**

**a Bátaszék, Baross u. 3. szám alatti ingatlan hasznosítására**

Bátaszék Város Önkormányzatának Képviselő-testülete:

1. a Bátaszék, Baross u. 3. szám alatti ingatlant a 2013-ban megkötött megállapodásnak megfelelően a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 7. pontjában meghatározott lakás- és helyiséggazdálkodás önkormányzati feladatok ellátása céllal kívánja hasznosítani, ezért a hasznosítás módosítási szándékát visszavonja;
2. felhatalmazza a város polgármesterét, hogy a Magyar Nemzeti Vagyonkezelő Zrt.-nek az erre vonatkozó tájékoztató megküldje;
3. hatályon kívül helyezi a 362/2018.(XII.12.) önkormányzati határozatot.

*Határidő:* 2020. október 31.

*Felelős:* dr. Bozsolik Róbert polgármester

(határozat megküldéséért)

*Határozatról értesül:* MNV Zrt.,

BKÖH városüzemeltetési iroda,

BKÖH pénzügyi iroda